ПРАКТЫКАВАННЕ 17

Прыказкі пра масленіцу. Раздзялі словы ды прачытай прыказкі.

***Масленіцапалізухасырімаслапалізала.***

***Масленказблінаміапостзгрыбамі.***

***Будземасленкабудзеляпупакрасненька.***

***МасленкапалізухапрацягнісяхоцьдаДуха.***

***Масленкабелавуткаказалавяснабудзедынехутка.***

***Амымасленкучакаліўсеаладківыпякалі.***

|  |  |
| --- | --- |
| **песня “А сёння ў нас Масленка”**А сёння ў нас Масленка, Масленка,Ой, люлі, рана, Масленка, Масленка!А з-пад куста ластаўка, ластаўка,Ой, люлі, рана, ластаўка, ластаўка. | Сядзіць яна высока-высока,Ой, люлі, рана, высока-высока.Бачыць яна далёка-далёка,Ой, люлі, рана, далёка-далёка.Што ў школе дзеецца, дзеецца,Ой, люлі, рана, дзеецца, дзеецца. |

Карагод “Жавароначкі, прыляціце”

|  |  |  |
| --- | --- | --- |
| Жавароначкі, прыляціце, Вясну красную прынясіце, Каб сонейка засвяціла, Каб снег белы растапіла, Каб садзікі расцвяціла.  | Жавароначкі, прыляціце,Зямлю-матухну абудзіцеІ дожджыкам напаіце,Каб травачкі нарасціла,Каб волікаў накарміла. | Жавароначкі, прыляціце,Цёпла лецейка прынясіце,А зімачку прыбярыце,Бо зімачка надаела – Нам хлебушкі пераела. |

**гульня “Блін гарыць!”**

 З дзяцей выбіраюць аднаго чалавека “лаўцом”. Малююць на зямлі 2 колы на адлегласці некалькі метраў – такія, каб у кожным толькі-толькі змясціліся ўсе гульцы. Дзеці становяцца ў адзін круг. Лавец, стаўшы спінаю да круга, крычыць:

 - Блін гарыць!

Усе выбягаюць з круга і стараюцца забегчы ў другі круг, каб не папасціся лаўцу. Каго лавец зловіць, той становіцца лаўцом , а лавец ідзе да дзяцей. Можа быць і другі варыянт: той, каго лавец зловіць, выходзіць з гульні.

**МАСЛЕНІЦА - ТЫДЗЕНЬ ВЕСЯЛОСЦІ**!

і пачынаецца гэты тыдзень у гэты панядзелак, 16 лютага!

**Панядзелак** – правоздіны зімы і сустрэча вясны. Нават бліны, круглыя, румяныя, гарачыя, былі быццам сонейка, якое пачынала больш свяціць з прыходам вясны. У гэты дзень збіралі салому і старое адзенне і ладзілі пудзіла Масленіцы, якое стаяла на працягу ўсяго свята.

**Аўторак** – зайгрышы. З раніцы маладыя людзі запрашаліся катацца з гор і пачаставацца блінамі. Каб запрасіць на Масленіцу, гаспадары казалі: “У нас горы снежныя гатовыя і бліны спечаныя – запрашаем!”

**Серада** – ласункі. У гэты дзень зяць прыходзіў ласавацца цешчынымі блінамі. Напэўна, ад гэтага звычая пайшоў выраз: “да цешчы на бліны”.

**Чацвер** – разгул. Яго таксама называюць Шырокі чацвер ці Масляны чацвер. Напэўна самы цікавы дзень. У чацвер пачыналіся Маслянічныя гулянні: уладкоўваліся катанні на конях, разнастайныя спаборніцтвы, а потым захоп снежнага гарадка. А што самае цікавае, палілі вогнішчы і спявалі песні:

**Пятніца** – цешчыны вячоркі. У гэты дзень ўжо цешча ішла да зяця ў госці, каб ён мог прадэманстраваць сваю любоў і пачаставаць блінамі. А часцей, напэўна, каб жыццё мёдам не здавалася, цешча прыходзіла з сяброўкамі і сваякамі.

**Субота** – залоўкіны вячоркі. У прадапошні дзень святочнага тыдня, маладыя дзяўчыны заклікалі да сябе сябровак. Замужняя жанчына абавязкова заклікала да сябе залоўку, а калі та была не замужам, то прыводзіла з сабою таксама вольных сябровак.

**Нядзеля** – даравальная нядзеля. Гэты дзень быў прысвечаны дараванню ўсіх грахоў перад Вялікім пастом. Кожны прасіў прабачэння перад бацькамі, саякамі, сябрамі і нават проста знаёмымі. Вечарам наведвалі могілкі. Абавязкова хадзілі ў баню і спальвалі рэшткі святочнай ежы, каб наступны дзень пачаць нааноў.Апошні дзень яшчэ цікавы тым, што з’яўляецца амаль сімвалам Масленіцы. У нядзелю праводзілася ўсім вядомае рытуальнае спальванне пудзіла Масленіцы. Нашы продкі лічылі, што, калі пудзіла гарыць добра, ураджай будзе багаты.

СВЯТКУЙЦЕ МАСЛЕНІЦУ РАЗАМ З СЯБРАМІ І СВАЯКАМІ.

ДАЛУЧАЙЦЕСЯ ДА НАШЫХ ЗАНЯТКАЎ У НАСТУПНУЮ НЯДЗЕЛЮ І ПРЫВОДЗЬЦЕ СЯБРОЎ!